《陋室》
金朝·辛愿

陋室何妨似燕窠，暮年终得返鱼蓑。壶中日月时常好，枕上功名不足多。

往古来今真夜旦，高天厚地一罝罗。鹿门幸有庞公乐，牛角徒为宁戚歌。

作者简介：（?—约1231）嵩州福昌人，字敬之。博极书史，性野逸不修威仪。曾为河南府治中高廷玉客。廷玉得罪，愿益贫困。为人不从俗俯仰。有诗数千首，常贮竹橐中。殁洛下。